2009.  aasta oli ülikoolile ka suur veebiarengute aasta. Kevadel uuendasime ülikooli veebivärava www.ut.ee , et muutuda kasutajasõbralikumaks ja kasulikumaks ülikooli välistele sihtgruppidele. Vana veebilehe põhilised puudused olid selle enesekeskne ülesehitus, liigne linkide rohkus esilehel ning külm ja mittekutsuv kujundus. Uue välisveebi ülesehitus lähtub suunatud otsimise põhimõttest, info on esitatud sihtrühma-, mitte organisatsiooni struktuuri põhiselt.  Kodulehe kujundas  kogenud veebidisainer ja animaator, Tartu Ülikooli vilistlane Carl-Christian Frey. Tehniline teostus OÜ Struktuur Varahalduselt.  2009. suvel käivitasime ka ingliskeelse veebivärava ning väiksemas mahus on info ülikooli kohta kättesaadav ka vene, soome, läti, saksa, hiina, portugali ja türgi keeles.  2009. aasta lõpus alustasime teaduskondade ja kolled¸ite järkjärgulist üleviimist uuele veebilahendusele. Esimesena valmis Narva Kolledži uus koduleht. Teaduskondadel ja kolledžitel on vabad käed oma veebilehe kujunduse ja sisu detailseks paikapanekuks, toomaks paremini esile oma olemust ja eripära. Oluline on, et väravlehtede navigeerimisloogika on piisavalt sarnane, et kasutaja erinevate ülikooli veebilehtede vahel mugavalt ja arusaadavalt liikuda saaks.   Uue ülesehituse on omaks võtnud ka mitmed doktorikoolid ja Pedagogicum.  2009. aastal alustati ka ülikooli töötajate siseveebi uuendamisega, mis ühendab töötajatele vajaliku  info ning digitaalsed töövood.